《四月二十八日起屡赐鲜笋青梅鲥鱼枇杷杨梅雪》
明代·程敏政

都城三伏暑方炎，天上分鲜我亦沾。
缄发紫泥留榼筥，香生青亦带冰盐。
南舟远贡来何数，北客初尝味更添。
为感岁时翻赐帖，不知残日下疏帘。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。